д)
 добавя се следната точка 6.3.2.9.:
 „6.3.2.9.
 Пълноправният контрольор гарантира, че целият персонал, извършващ контрол за сигурност, е нает и обучен в съответствие с изискванията на глава 11 и че целият персонал, който има достъп до въздушен товар или въздушна поща, разпознаваеми като такива, спрямо които е извършен необходимият контрол за сигурност, е бил нает и е преминал курс на обучение по въпросите на сигурността в съответствие с изискванията на глава 11.“;
 е)
 в точка 6.4.2.1. буква б) се заменя със следното:
 „б)
 целият персонал, извършващ контрол за сигурност, е нает и обучен в съответствие с изискванията на глава 11 и че целият персонал, който има достъп до въздушен товар или въздушна поща, разпознаваеми като такива, спрямо които е извършен необходимият контрол за сигурност, е бил нает и е преминал курс на обучение по въпросите на сигурността в съответствие с изискванията на глава 11; както и че“;
 ж)
 заглавието на точка 6.6.2. се заменя със следното:
 „6.6.2. Защита на товари и поща на летищата при натоварване на борда на въздухоплавателно средство“;
 з)
 точка 6.6.2.2 се заменя със следното:
 „6.6.2.2.
 Товари и пощенски пратки, намиращи се в част, която не е критична част на зона с ограничен достъп, се помещават в частите с контролиран достъп на обектите на пълноправния контрольор или всеки път когато се помещават извън такива части, се считат за защитени от неправомерни действия, при условие че:
 а)
 са физически защитени, така че да не бъде възможно поставянето в тях на забранен предмет; или че
 б)
 не се оставят без наблюдение и достъпът до тях е ограничен до лицата, участващи в защитата и натоварването на товарите и пощата на борда на въздухоплавателно средство.“;
 и)
 в края на точка 6.8.2.2. се добавя следното изречение:
 „Компетентният орган може да приеме доклада за валидиране на сигурността във въздухоплаването в ЕС на субект от трета държава във връзка с определянето му като ACC3 в случаите, когато този субект осъществява всички товарни операции, включително товаренето в багажното помещение на въздухоплавателното средство, от името на ACC3, като докладът за валидиране на сигурността във въздухоплаването в ЕС обхваща всички тези дейности.“;
 й)
 точка 6.8.3.2 се заменя със следното:
 „6.8.3.2.
 До 30 юни 2014 г. изискванията за проверка като минимум отговарят на стандартите на Международната организация за гражданско въздухоплаване (ИКАО). След тази дата товарите и пощата, превозвани към Съюза, се проверяват посредством някое от средствата или методите, изброени в точка 6.2.1. от Решение 2010/774/ЕС, по стандарт, който е достатъчно висок, за да се гарантира в приемлива степен, че товарите и пощата не съдържат забранени предмети.“
 9.
 Притурка 6-Б се заменя със следното:
 „ПРИТУРКА 6-Б
 НАСОКИ ЗА ПОЗНАТИТЕ ИЗПРАЩАЧИ
 Настоящите насоки ще Ви помогнат да направите оценка на прилаганите от Вас мерки за сигурност спрямо критериите за изисквания към познатите изпращачи, описани в Регламент (ЕО) No 300/2008 на Европейския парламент и на Съвета относно общите правила в областта на сигурността на гражданското въздухоплаване и актовете за неговото прилагане. Това следва да Ви даде възможност да гарантирате, че отговаряте на изискванията преди организиране на официално посещение за валидиране на